та́кѡ неви́димою твое́ю бл҃года́тію всегда̀ съ на́ми пребыва́еши, и сіѐ сопребыва́ніе запечатлѣ́ти восхотѣ́въ, пречтс̑агѡ и бж҃е́ственнагѡ лица̀ твоегѡ̀ зра́къ на убру́сѣ чуде́снѣ изъ̑ѡбрази́лъ єсѝ, єго́же, я́кѡ многочуде́сный и многоцѣле́бный, бл҃гоговѣ́йнѡ лобыза́юще, покланя́емся бл҃госе́рдію твоему̀, всеще́дрый и всесла́дкій іи҃се и гдс̑и на́шъ, и колѣ̂на се́рдца на́шегѡ прекло́ньше, мо́лимъ всеусе́рдною въ тя̀ вѣ́рою:да́руй єдиномы́сліе цр҃кви твое́й ст҃ѣ́й, сохранѝ подъ̑ кро́вомъ милосе́рдія твоегѡ̀ пома́занника твоего̀, бл҃гочести́вѣйшаго, самодержа́внѣйшаго, вели́каго госуда́ря на́шего, імпера́тора нікола́я алеѯа́ндровича всея̀ рѡссі́и и ве́сь ца́рствующій до́мъ:сотворѝ ми́ръ и бл҃годе́нствіе во дне́хъ и́хъ:бл҃гословѝ ѝхъ, ку́пнѡ же и на́съ всѣ́хъ, бл҃гослове́ніемъ твои́мъ бл҃госты́ннымъ